钦定古今图书集成/明伦汇编/氏族典/第216卷 > 《凌迪知万姓统谱》 > 和诜
## 钦定古今图书集成/明伦汇编/氏族典/第216卷 > 《凌迪知万姓统谱》 > 和诜

按《宋史和斌传》：“斌子诜，以荫为河北副将，累官至右
武大夫、威州刺史，知雄州。上制胜强远弓式，能破坚
于三百步外，边人号为‘凤凰弓。进相州观察使。在雄
十年，颇能侦敌。童贯攻燕，召诜计事，悦之，分麾下兵，
俾以副统制从种师道军于白沟，旬有二日而退。追
兵至，北风大雨雹，师不能视，契丹以背盟谯责，薄暮’”
始得还。于是贯以契丹尚盛未可图，劾诜觇候不实，
贬濠州团练副使，筠州安置。后复官，卒。